CELEX: C2006/326/20
Language: da
Date: 2006-12-30 00:00:00
Title: Forenede sager C-187/05 — C-190/05: Domstolens dom (Første Afdeling) af 7. september 2006 — G. Agorastoudis mod Goodyear Hellas ABEE (anmodning om præjudiciel afgørelse fra Areios Pagos — Grækenland) (Kollektive afskedigelser — direktiv 75/129/EØF — artikel 1, stk. 2, litra d) — standsning af en virksomheds aktiviteter som følge af en retsafgørelse — standsningen af virksomhedens aktiviteter skyldes arbejdsgiverens egenhændige beslutning)

30.12.2006   
            
            
               DA
            
            
               Den Europæiske Unions Tidende
            
            
               C 326/10
            
         Domstolens dom (Første Afdeling) af 7. september 2006 — G. Agorastoudis mod Goodyear Hellas ABEE (anmodning om præjudiciel afgørelse fra Areios Pagos — Grækenland)
   (Forenede sager C-187/05 — C-190/05) (1)
   
   (Kollektive afskedigelser - direktiv 75/129/EØF - artikel 1, stk. 2, litra d) - standsning af en virksomheds aktiviteter som følge af en retsafgørelse - standsningen af virksomhedens aktiviteter skyldes arbejdsgiverens egenhændige beslutning)
   (2006/C 326/20)
   Processprog: græsk
   Den forelæggende ret
   Areios Pagos
   Parter i hovedsagen
   
      Sagsøgere: Georgios Agorastoudis m.fl. (C-187/05), Ioannis Pannou m.fl. (C 188/05), Kostandinos Kotsabougioukis m.fl. (C-189/05) og Georgios Akritopoulos m.fl. (C-190/05)
   
      Sagsøgt: Goodyear Hellas ABEE
   
      Intervenient(er) til støtte for den anden part i sagen: Geniki Synomospondia Ergaton Elladas (GSEE), Ergatoypalliliko kentro Thessalonikis (C 187/05 et C 189/05)
   Sagens genstand
   Anmodning om præjudiciel afgørelse — Arios Pargos — fortolkning af artikel 1, stk. 2, i Rådets direktiv 75/129/EØF af 17. februar 1975 om tilnærmelse af medlemsstaternes lovgivninger vedrørende kollektive afskedigelser (EFT L 48, 1975, s. 29) — direktivet ikke anvendelig på arbejdstagere, der berøres af en virksomheds ophør, som følger af en retsafgørelse — rækkevidde
   Konklusion
   Rådets direktiv 75/129/EØF af 17. februar 1975 om tilnærmelse af medlemsstaternes lovgivninger vedrørende kollektive afskedigelser skal fortolkes således, at direktivet finder anvendelse på kollektive afskedigelser, der foretages som følge af, at arbejdsgiveren frivilligt har besluttet at indstille driften af en virksomhed eller en bedrift endeligt, uden at der forinden er blevet truffet en retsafgørelse herom, idet det ikke under henvisning til undtagelsen i direktivets artikel 1, stk. 2, litra d), kan afvises at anvende dette direktiv.
   
      (1)  EUT C 171 af 9.7.2005.